ZAPISNIK

sa 43. elektronske sjednice Gradskog vijeća Grada Otoka koja je održana 20. studenoga 2024. godine u 15,00 sati.

U radu sjednice sudjelovali su:

Tomo Babić

Ivan Sluganović

Filip Filipović

Ivan Žagar

Mile Matanović

Slavko Grgić

Marija Čepo

Milenko Drljepan

Zoran Popić

Dragan Bojić

Stjepan Topalović

Dalibor Znahor

U radu sjednice nije sudjelovala Nikolina Cvitkušić.

Stjepan Topalović, predsjednik Gradskog vijeća, u suradnji s Mirkom Martinović, tajnikom Gradskog vijeća, poslao je 15. studenoga 2024. godine putem elektronske pošte poziv s pripadajućim materijalom vijećnicima Gradskog vijeća sljedećeg sadržaja:

Temeljem članka 37. stavka 4. Zakona o lokalnoj i područnoj (regionalnoj) samoupravi (NN 33/01, 60/01, 129/5, 109/07, 125/08, 36/09, 150/11, 144/12, 18/13, 137/15, 123/17 i 98/19) i članka 20., 21. i 27. Statuta Grada Otoka ("Službeni vjesnik" Županije vukovarsko-srijemske broj 14./09., 4/13., 6/18. i Službeni vjesnik Grada Otoka broj 2/20, 2/21 i 3/21), sazivam 43. sjednicu GRADSKOG VIJEĆA GRADA OTOKA, koja će se održati ELEKTRONSKIM PUTEM

20. studenoga /SRIJEDA/ 2024. godine u 15,00 sati

 Za sjednicu predlažem slijedeći

 DNEVNI RED

1. Prijedlog Odluke o davanju prethodne suglasnosti na Statut Dječjeg vrtića Pupoljak Otok.

*Molimo vijećnice i vijećnike da razmotrite materijale u privitku i dostavite svoje eventualne prijedloge do 20. studenoga /SRIJEDA/ 2024. do 12,00 sati te da do 15 sati istog dana glasujete ukoliko već ranije niste dostavili svoje očitovanje jeste li „za“, „protiv“ ili ste „suzdržani“.*

Ad1. Prijedlog Odluke o davanju prethodne suglasnosti na Statut Dječjeg vrtića Pupoljak Otok.

Priloženi materijali: Prijedlog Odluke o davanju prethodne suglasnosti na Statut Dječjeg vrtića Pupoljak Otok, Zahtjev Upravnog vijeća Dječjeg vrtića Pupoljak Otok s obrazloženjem od 13. 11. 2024., Odluka Upravnog vijeća Dječjeg vrtića Pupoljak o traženju prethodne suglasnosti na Statut i prijedlog Statuta Dječjeg vrtića Pupoljak Otok.

PRIJEDLOG ODLUKE

Na temelju članka 41. stavka 1. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23), članka 21. Statuta Gada Otoka (Službeni vjesnik Vukovarsko-srijemske županije, broj 14/09, 4/13. i 6/18. i Službeni vjesnik Grada Otoka, broj 2/20, 2/21. i 3/21. – pročišćeni tekst) Gradsko vijeće Grada Otoka na 43. sjednici održanoj \_\_\_\_\_\_\_\_\_\_\_\_\_\_\_ 2024. godine, donijelo je

O D L U K U

o davanju prethodne suglasnosti na

Statut Dječjeg vrtića Pupoljak Otok

I.

Daje se prethodna suglasnost na Statut Dječjeg vrtića Pupoljak Otok, u tekstu kojeg je utvrdilo Upravno vijeće Dječjeg vrtića Pupoljak Otok , na sjednici održanoj 13. studenoga 2024. godine.

II.

Ova Odluka stupa na snagu osmoga dana od dana objave u Službenom vjesniku Grada Otoka.

Upravno vijeće Dječjeg vrtića Pupoljak Otok na 11. sjednici održanoj dana 13. studenog 2024. godine utvrdilo je prijedlog novog: Statuta Dječjeg vrtićaPupoljak Otok u (daljnjem tekstu: „Ustanova“).

Obrazloženje

Na temelju članka 55. st. 1. Zakona o ustanovama ( NN br. 76/93, 29/97, 47/99, 35/08, 127/19 i 151/22), i članku 41. Zakona o predškolskom odgoju i obrazovanju(NN broj 10/97, 107/07, 94/13 , 98/19, 57/22 i 101/23) Statut Ustanove donosi Upravno vijeće Ustanove uz prethodnu suglasnost Osnivača.

Člankom 50. Statuta Ustanove je propisano da Statut Ustanove donosi Upravno vijeće uz prethodnu suglasnost Gradskog vijeća Grada Otoka.

Hrvatski sabor je na svojoj sjednici održanoj 28. svibnja 2022. godine donio Zakon o izmjenama i dopunama Zakona o predškolskom odgoju i obrazovanju ( NN 57/22), gdje je donio više od 20 velikih dopuna spomenutog Zakona te je Ustanova bila u obvezi uskladiti svoj Statut i druge opće akte sa predmetnim Zakonom.

Dječji vrtić Pupoljak Otok proširuje se na područni odjel pod nazivom Dječji vrtić Čudesna šuma, sa sjedištem u Vrbanji, Matije Gupca 17, stoga je nužno i isto uvrstiti u novi Statut.

Budući da je sadašnji Statut datira iz 2020. godinete se pristupilo usklađenju s gore navedenim propisima gdje se mijenjaju mnoge odredbe sadašnjeg Statuta pristupilo se utvrđivanju prijedloga novog Statuta s poglavljima: I. Opće odredbe; II. Naziv, sjedište, pečat, zastupanje; III. Djelatnost vrtića; IV. Unutarnje ustrojstvo i način rada; V. Upravljanje i vođenje vrtića, Tijela vrtića, ovlasti i način odlučivanja, V.I. upravno vijeće, V.II. Ravnatelj, V.III. Odgojiteljsko vijeće; VI. Radni odnosi i radnici vrtića; VII. Imovina i financijsko- računovodstveno poslovanje, VII.I. Računovodstvena evidencija i rezultati poslovanja, VII.II. Raspolaganje imovinom; VIII. Opći akti; IX. Dokumentacija vrtića X. Roditelji i skrbnici djece; XI. Javnost rada; XII. Poslovna i profesionalna tajna; XIII. Suradnja sa sindikatom XIV. Zaštita okoliša; XV. Zaštita osobnih podataka XVI. Ostvarivanje prava na pristup informacijama XVII. Zabrana promidžbe i prodaje u vrtiću; XVIII Nadzor; XIX: Obrana; XX. Statusne promijene XXI. Prestanak rada; XXII. Prijelazne i završne odredbe.

Za ravnatelja i članove Upravnog vijeća, a sukladno propisima iz uvjeta provođenja javne nabave, u Statutu je naveden i članak o zabrani ugovaranja u slučaju postojanja sukoba interesa.

S obzirom da je program predškole obvezan za sve školske obveznike u godini pred školu, detaljnije je u novom prijedlogu Statuta, navedeno na koji način djeca mogu pohađati taj program: integrirano u redovni program vrtića ili posebno kao organizacija dodatnog programa.

Dopunjeno je, između ostalog, i dio sa ovlastima predstavničkog tijela Osnivača tj. Gradskog vijeća gdje je jasno precizirano, a u skladu sa Zakonom o predškolskom odgoju i obrazovanju, da je navedeno tijelo odgovorno za donošenje Mjerila plaćanja usluga dječjeg vrtića, a izvršno tijelo tj. gradonačelnik odgovoran za određivanje visine ekonomske cijene vrtića.

Detaljiziran je sadržaj natječaja za radno mjesto ravnatelja dječjeg vrtića i naveden detaljan popis dokumentacije koju kandidat mora priložiti uz prijavu. Stavljena je i obveza kandidata za budućeg ravnatelja, a u skladu s poslovnim normama jednog takvog vodećeg mjesta, da isti mora priložiti program za mandatno razdoblje za koje se prijavljuje iz kojeg je razvidno na koji način želi razvijati odgojno-obrazovnu ustanovu i u kojem smjeru.

U Zakonu o predškolskom odgoju i obrazovanju uvedena su radna mjesta komunikacijski posrednik i pomoćnik za djecu s teškoćama u razvoju čije zapošljavanje direktno određuje Osnivač te su isti navedeni u novom prijedlogu Statuta, a kako bi mogli biti navedeni i u Pravilniku o unutarnjem ustrojstvu i načinu rada Dječjeg vrtića Pupoljak Otok te u budućnosti aktivirani u slučaju potrebe.

Statut je dopunjen zbog gore navedenog razloga i s radnim mjestom učitelja razredne nastave koji po Zakonu o predškolskom odgoju može biti zaposlen u programu predškole bez obveze dodatnog obrazovanja za odgojitelja.

U novom prijedlogu Statuta detaljiziran je jedan jako važan dio koji se odnosi na imovinu i financijsko poslovanje dječjeg vrtića i kao takav objedinjen je u jedno veliko poglavlje. S obzirom na fiskalizaciju lokalne uprave i samouprave te javne ustanove povezane s njima, kao što je dječji vrtić, koji direktno koristi za svoje poslovanje novac iz javnog proračuna Grada Otoka, potrebno je bilo postaviti jasnije parametre za dio koji se odnosi na financije.

U novom prijedlogu jasno je određen put kako se donosi Financijski plan, Financijsko izvješće te Rebalans financijskog plana te da navedeno obvezno ide na suglasnost predstavničkog tijela Grada Otoka tj. Gradsko vijeće. Nadalje detaljno je objašnjeno koje ovlasti i do kojeg iznosa ima ravnatelj, a koje Upravno vijeće kada se radi o raspolaganju imovinom: načinu likvidacije utvrđenih manjkova, načinu knjiženja utvrđenih viškova, otpisu nenaplativih i zastarjelih potraživanja i obveza, rashodovanju sredstava, opreme i sitnog inventara i mjerama protiv osoba odgovornih za manjkove, oštećenja, neusklađenosti knjigovodstvenog i stvarnog stanja, zastaru i nenaplativost potraživanja.

Precizirana je dodatno i poslovna tajna, te je navedeno da su poslovna tajna i podaci koje ravnatelj uz suglasnost Upravnog vijeća proglasi tajnom ( kako bi u svakom trenutku, temeljeno na mišljenju Osnivača se određeni podatak ili događaj mogao proglasiti poslovnom tajnom, kako bi se zaštitilo poslovanje vrtića te djeca i djelatnici u njemu) te da su poslovna tajna i podaci koje nadležno tijelo državne vlasti kao povjerljive priopći vrtiću.

U novi prijedlog Statuta uvrštene su kao poglavlje, i mjere i način postupanja u izvanrednim okolnostima te nadzor nad radom dječjeg vrtića i tko provodi nadzor ovisno o području poslovanja (pedagoški, prosvjetni, financijski).

Osim navedenog, razlog donošenja prijedloga novog Statuta Ustanove je istovremeno usklađivanje sa drugim pozitivnim propisima kao što su nove, mnogobrojne izmjene Zakona o radu i nomotehničke korekcije.

Zbog svega, prethodno navedenog u obrazloženju, predlaže se predstavničkom tijelu Osnivača prihvaćanje Odluke odavanju prethodne suglasnosti na Statut Ustanove.

Na temelju članka 55. st. 1. Zakona o ustanovama ( NN br. 76/93, 29/97, 47/99, 35/08, 127/19 i 151/22), članka 41. Zakona o predškolskom odgoju i obrazovanju (NN broj 10/97, 107/07, 94/13 , 98/19, 57/22 i 101/23) i članka 50. Statuta Dječjeg vrtića Pupoljak Otok, Upravno vijeće Dječjeg vrtića Pupoljak Otok na svojoj 11. redovnoj sjednici održanoj dana 13. studenog 2024. godine donijelo je

O D L U KU

O UTVRĐIVANJU PRIJEDLOGA NOVOG STATUTA DJEČJEG VRTIĆAPUPOLJAK OTOK

I.

Upravno vijeće na 11. sjednici održanoj 13. studenog 2024. godine, pod točkom 1. dnevnog reda, razmatralo je prijedlog Statuta Dječjeg vrtića Pupoljak Otok.

II.

Sukladno izmjenama i dopunama Zakona o predškolskom odgoju i obrazovanju koje su stupile na snagu 28. svibnja 2022. godinei otvaranju područnog odjela u Vrbanji, Statut Dječjeg vrtića Pupoljak Otok je u cijelosti izmijenjen i dopunjen te se predlaže novi Statut.

Utvrđuje se prijedlog novog Statuta Dječjeg vrtića Pupoljak Otok u tekstu koji čini sastavni dio ove Odluke.

III.

Prijedlog Statuta Dječjeg vrtićaPupoljak Otok, a iz točke II. ove Odluke prosljeđuje se Gradskom vijeću Grada Otoka radi dobivanja prethodne suglasnosti, sukladno članku 41. Zakona o predškolskom odgoju i obrazovanju (NN broj 10/97, 107/07, 94/13 , 98/19, 57/22 i 101/23).

Glasovali su:

Tomo Babić, „ZA“, 15. 11. 2024. u 15:23

Ivan Sluganović, „ZA“, 15. 11. 2024. u 15:29

Filip Filipović, „ZA“, 15. 11. 2024. u 15:46

Ivan Žagar, „ZA“, 15. 11. 2024. u 17:13

Mile Matanović, „ZA“, 15. 11. 2024. u 17:27

Slavko Grgić, „ZA“, 15. 11. 2024. u 17:29

Marija Čepo, „ZA“, 15. 11. 2024. u 19:12

Milenko Drljepan, „ZA“, 16. 11. 2024. u 10:42

Zoran Popić, „ZA“, 16. 11. 2024. u 11:07

Dragan Bojić, „ZA“, 17. 11. 2024. u 17:13

Stjepan Topalović, „ZA“, 18. 11. 2024. u 10:42

Dalibor Znahor, „ZA“, 19. 11. 2024. u 16:57

U radu sjednice nije sudjelovala Nikolina Cvitkušić.

Konstatira se da je jednoglasno sa 12 glasova „ZA“ Gradsko vijeće Grada Otoka donijelo Odluku o davanju prethodne suglasnosti na Statut Dječjeg vrtića Pupoljak Otok.

Usvojena Odluka:

Na temelju članka 41. stavka 1. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23), članka 21. Statuta Gada Otoka (Službeni vjesnik Vukovarsko-srijemske županije, broj 14/09, 4/13. i 6/18. i Službeni vjesnik Grada Otoka, broj 2/20, 2/21. i 3/21. – pročišćeni tekst) Gradsko vijeće Grada Otoka na 43. sjednici održanoj 20. studenoga 2024. godine, jednoglasno sa 12 glasova „ZA“ donijelo je

O D L U K U

o davanju prethodne suglasnosti na

Statut Dječjeg vrtića Pupoljak Otok

I.

Daje se prethodna suglasnost na Statut Dječjeg vrtića Pupoljak Otok, u tekstu kojeg je utvrdilo Upravno vijeće Dječjeg vrtića Pupoljak Otok , na sjednici održanoj 13. studenoga 2024. godine.

II.

Ova Odluka stupa na snagu osmoga dana od dana objave u Službenom vjesniku Grada Otoka.

Svršetak sjednice u 15,30 sati.

TAJNIK GRADSKOG VIJEĆA PREDSJEDNIK GRADSKOG VIJEĆA

 Mirko Martinović Stjepan Topalović

Zapisnik sastavila:

Marija Vuković